CELEX: 32022R0535
Language: sk
Date: 2022-04-04 00:00:00
Title: Vykonávacie nariadenie Rady (EÚ) 2022/535 zo 4. apríla 2022, ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii

5.4.2022   
               
               
                  SK
               
               
                  Úradný vestník Európskej únie
               
               
                  L 106/1
               
            
         VYKONÁVACIE NARIADENIE RADY (EÚ) 2022/535
         zo 4. apríla 2022,
         ktorým sa vykonáva nariadenie (EÚ) č. 36/2012 o reštriktívnych opatreniach s ohľadom na situáciu v Sýrii
         RADA EURÓPSKEJ ÚNIE,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) č. 36/2012 z 18. januára 2012 o reštriktívnych opatreniach s ohľadom na situáciu v Sýrii, ktorým sa zrušuje nariadenie (EÚ) č. 442/2011 (1), a najmä na jeho článok 32,
         so zreteľom na návrh vysokého predstaviteľa Únie pre zahraničné veci a bezpečnostnú politiku,
         keďže:
         
                     (1)
                  
                  
                     Rada 18. januára 2012 prijala nariadenie (EÚ) č. 36/2012.
                  
               
                     (2)
                  
                  
                     V nadväznosti na posúdenie relevantných okolností by sa zo zoznamu fyzických a právnických osôb, subjektov alebo orgánov uvedeného v prílohe II k nariadeniu (EÚ) č. 36/2012 mali vypustiť dva záznamy.
                  
               
                     (3)
                  
                  
                     Príloha II k nariadeniu (EÚ) č. 36/2012 by sa preto mala zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            Príloha II k nariadeniu (EÚ) č. 36/2012 sa mení tak, ako sa uvádza v prílohe k tomuto nariadeniu.
         
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Luxemburgu 4. apríla 2022
            
               
                  Za Radu
               
               
                  predsedníčka
               
               R. BACHELOT-NARQUIN
            
         
         
            (1)  Ú. v. EÚ L 16, 19.1.2012, s. 1.
      
      
         
            PRÍLOHA
            Zo zoznamu uvedeného v oddiele A („Osoby“) prílohy II k nariadeniu Rady (EÚ) č. 36/2012 sa vypúšťajú tieto záznamy:
            
                        270.
                     
                     
                        Bashar Mohammad ASSI
                     
                  
                        286.
                     
                     
                        Khaldoun AL-ZOUBI.